CELEX: 62012CN0104
Language: el
Date: 2012-02-29 00:00:00
Title: Υπόθεση C-104/12: Αίτηση για την έκδοση προδικαστικής αποφάσεως, την οποία υπέβαλε το Bundesfinanzhof (Γερμανία) στις 29 Φεβρουαρίου 2012 — Finanzamt Köln-Nord κατά Wolfram Becker

12.5.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/5
            
         Αίτηση για την έκδοση προδικαστικής αποφάσεως, την οποία υπέβαλε το Bundesfinanzhof (Γερμανία) στις 29 Φεβρουαρίου 2012 — Finanzamt Köln-Nord κατά Wolfram Becker
   (Υπόθεση C-104/12)
   2012/C 138/08
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzhof
   
      Διάδικοι στην υπόθεση της κύριας δίκης
   
   
      Καθής και αναιρεσείουσα: Finanzamt Köln-Nord
   
      Προσφεύγων και αναιρεσίβλητος: Wolfram Becker
   
      Προδικαστικά ερωτήματα
   
   
               1)
            
            
               Η ευθεία και άμεση σχέση που με βάση τη νομολογία του Δικαστηρίου έχει κριθεί ως καθοριστικής σημασίας κατά την ερμηνεία της φράσεως «για την πραγματοποίηση των φορολογουμένων πράξεών του» κατά την έννοια του άρθρου 17, παράγραφος 2, στοιχείο α', της οδηγίας 77/388/ΕΟΚ (1) προσδιορίζεται
               
                           —
                        
                        
                           με βάση το αντικειμενικό περιεχόμενο της υπηρεσίας που έλαβε ο υποκείμενος στον φόρο (στην παρούσα περίπτωση: ενέργειες δικηγόρου υπερασπίσεως για την αποτροπή της ποινικής καταδίκης φυσικού προσώπου) ή
                        
                     
                           —
                        
                        
                           με βάση τη γενεσιουργό αιτία της ληφθείσας υπηρεσίας (στην παρούσα περίπτωση: οικονομική δραστηριότητα του υποκείμενου στον φόρο, κατά την άσκηση της οποίας φέρεται να έχει τελεσθεί ποινικό αδίκημα από φυσικό πρόσωπο);
                        
                     
         
               2)
            
            
               Στην περίπτωση που κριτήριο αποτελεί η γενεσιουργός αιτία: Έχει κατά το άρθρο 17, παράγραφος 2, στοιχείο α', της οδηγίας 77/388/ΕΟΚ ο υποκείμενος στον φόρο, ο οποίος παραγγέλλει μία υπηρεσία από κοινού με έναν υπάλληλο, δικαίωμα ολικής ή αναλογικής μόνον εκπτώσεως, και ποιες είναι στην περίπτωση λήψεως υπηρεσίας από περισσότερους λήπτες οι απαιτήσεις όσον αφορά την έκδοση τιμολογίου κατά το άρθρο 22, παράγραφος 3, στοιχείο β', της οδηγίας 77/388/ΕΟΚ;
            
         
      (1)  Έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49).